Uutisissa: Järisyttävä raportti.
50 000 kristittyä Pohjois-Korean vankileireillä.
3 000 jesidinaista ja -tyttöä kateissa Irakissa.
Miljoonia muslimeja keskitysleireillä Kiinassa.
Uskonnonvapaus kaventuu maailmalla.
Lisäksi: Jeesus ja ramadan.
Moni muslimi löytää vapauden Kristuksessa.
He rukoilevat palavasti, että muutkin näkevät valon.
Ja: Hän nousi siperialaisesta orpokodista -
paralympialaisten kultamitalistiksi.
Hänen suurin haasteensa oli Jumalaan luottaminen.
KRISTILLISEN MAAILMAN UUTISET
Tervetuloa uutisten pariin!
Miljoonat ihmiset voivat vain haaveilla vapaasta uskonnonharjoituksesta.
Tilannetta maailmalla valvoo USA:n uskonnonvapauskomissio.
Se julkaisi hiljattain raportin alueista, joilla tilanne on pahin.
Jennifer Wishon jatkaa.
Kristittyjä vainotaan maailmalla -
ankarammin sitten ensimmäisen vuosisadan.
Kiina terrorisoi miljoonia muslimeja ja jatkaa kuin mitään ei olisi tapahtunut.
USA:n hallinto pudottaa joka vuosi pienellä budjetilla -
ihmisoikeusyhteisöön pommin, -
jonka vaikutus tuntuu maailman joka kolkassa
Vavahduttava raportti kartoittaa uskonnonvapaustilannetta maailmalla.
Sen on laatinut USA:n uskonnonvapauskomissio.
Luvut ovat murskaavia.
50 000 kristittyä viruu Pohjois-Korean vankileireillä.
3 000 jesidityttöä ja -naista on kateissa Irakissa.
130 000 muslimia on internointileireillä Burmassa -
ja jopa 3 miljoonaa uiguurimuslimia keskitysleireillä Kiinassa.
Ensimmäisessä raportissamme 22 vuotta sitten varoitimme siitä, -
mitä Kiinan kommunistipuolue jo silloin teki uiguureille.
Maailma ei kiinnittänyt huomiota.
Nyt kommunistihallinto ohjelmoi koko yhteisöä uudelleen -
ja kerää osalta julmasti elimiä.
He jopa markkinoivat uiguurien elimiä muslimienemmistöisissä maissa.
Kiina pitää eritoten kahta uskontoa, islamia ja kristinuskoa, -
ongelmallisina kommunistipuolueen selviytymiselle ja olemassaololle.
Raportti luettelee erityistä huolta aiheuttavat valtiot.
Niistä kymmenen on jo ulkoministeriön listalla. Komissio suosittelee, -
että listalle otetaan myös Intia, Venäjä, Syyria ja Vietnam.
USA:n liittolainen Turkki on kakkoslistalla.
Emme anna heidän nukkua rauhassa yötäkään.
Pidämme asiasta kovaa meteliä yli puoluerajojen.
He voivat valita, mitä he tekevät, mutta se ei pysy pimennossa.
Tilannetta pahensi pandemia, komissio toteaa.
Syntipukiksi joutui moni vähemmistöuskonto.
Kristittyjen on aika noudattaa Paavalin kehotusta -
ja rukoilla vangittujen puolesta niin kuin he itsekin olisivat vankeina.
Komissio rohkaisee Bidenin hallintoa täyttämään virat, -
joissa tehtävänä on painostaa kansaansa vainoavia maita.
Jennifer Wishon, CBN News.
Meillä on yhteys Nadine Maenzaan USA:n uskonnonvapauskomissiosta.
Tervetuloa uutislähetykseen. - Kiitos.
Mitä tämän vuoden raportti kertoo?
Komissio näyttää tuomitsevan Kiinan yksimielisesti.
Aivan.
Tänä vuonna uskonnonvapaudet ovat kutistuneet voimakkaasti Kiinassa.
Kiina myös vie sitä muihin maihin.
Se kannustaa muita maita kulkemaan samaa tietä kuin se.
Se on hyvin huolestuttavaa.
Raportissa on siitä kokonainen luku.
Kertoisitko, miten koronan varjolla on vainottu uskontojen edustajia?
Joissain maissa heitä on syytetty koronaviruksen aiheuttamisesta.
Heidän kimppuunsa on käyty joukolla esimerkiksi Intiassa ja Pakistanissa.
Jopa viranomaiset ovat vihjailleet, että he ovat syypää koronavirukseen.
Olemme olleet hyvin huolissamme vankiloista ja mielipidevangeista.
Olemme pyytäneet maita antamaan heille hetkellisen vapautuksen.
Jotkin maat, kuten Eritrea, vapauttivat vankeja.
Se oli meille yllätys, sillä me seuraamme Eritreaa.
Maat, kuten Iran, kieltäytyivät.
Iran vapautti 85 000 vankia, mutta ei uskonnollisia mielipidevankeja.
Iran vangitsi viime vuonna vain lisää.
Vierailit hiljattain Koillis-Syyriassa kristittyjen yhteisössä.
Kerro tilanteesta siellä.
Koillis-Syyria on valopilkku Lähi-idässä. Niitä ei ole siellä monta.
Kristittyjen ja muiden vähemmistö- uskontojen tilanne heikkenee -
Lähi-idässä jatkuvasti.
Koillis-Syyrian itsehallinto on luonut hyvät olosuhteet uskonnonvapaudelle.
Siellä kristityt, jesidit ja muut voivat harjoittaa uskontoaan.
He voivat myös vaihtaa uskontoa.
Olemme suositelleet, että USA:n hallinto helpottaa pakotteita, -
tunnustaa itsehallinnon ja vahvistaa sen aseman Syyrian neuvotteluissa, -
koska se on pystynyt luomaan ja takaamaan olosuhteet.
Arabialueille, joille on syntynyt uusia hallintoja, -
on luotu samanlaisia olosuhteita. Oli tärkeää nähdä, miten hallinto toimii -
ja miten kristityt ja muut pystyvät harjoittamaan uskontoaan.
Meidän tulee puhua näistä alueista ja puolustaa niitä.
Uskonnonvapauskomissio oli mukana vaatimassa Bidenin hallintoa -
kasvattamaan USA:n pakolaiskiintiötä.
Miksi se on tärkeää? Kuka tiukoista kiintiöistä kärsii?
Amerikka olisi hyvä paikka monille. Täytyy ymmärtää, mikä on pakolainen.
Heidät sekoitetaan usein siirtolaisiin, joita tulee etelärajan yli.
Tunnen sympatiaa köyhyyttä pakenevia kohtaan, -
mutta olen tavannut ihmisiä, jotka ovat paenneet uskonvainoja -
eivätkä voi palata kotiin. Me voimme antaa heille turvapaikan.
Tarkastusprosessi on vaikea. Se vie pari vuotta, -
mutta nämä pakolaiset eivät ole tehneet iskuja USA:ssa.
Asiassa on väärinymmärryksiä.
Täytyy siis auttaa alueita, jotka ovat turvapaikkoja uskontovähemmistöille.
Sellaisia ovat mm. Pohjois-Syyria ja Irakin kristittyjen alue.
Ihmiset voivat halutessaan jäädä sinne. Mutta joidenkin täytyy paeta.
Me voimme ottaa heidät vastaan.
Seurakunnat ovat valmiita auttamaan heitä.
Asialle on paljon tukea Yhdysvalloissa.
Mekin hyödymme siitä, että nämä yhteisöt ovat osa maatamme.
Nadine Maenza USA:n uskonnonvapauskomissiosta, -
kiitos haastattelusta!
Kiitos teille.
Tulossa: Jeesus ja ramadan.
Kertomukset Jeesuksen löytäneistä muslimeista -
vaikuttavat muslimimaailmassa ramadanin aikana.
Hei! Tässä Pat Robertson.
Kun katselen taaksepäin yli 90:tä vuottani, näen elämän -
täynnä innostusta, rakastavaa Jumalaa ja Hänen voimaansa.
Olen kirjoittanut kirjan "I Have Walked with the Living God".
Se kertoo kokemistani ihmeellisistä asioista.
Toivon sen auttavan ymmärtämään Jumalaa syvemmin -
ja innoittamaan Hänen palvelemisessaan.
Patin uusi kirja opettaa -
vastaanottamaan suosiota, viisautta ja erottelukykyä -
ylittämään esteet -
ja elämään riemastuttavaa ja lupauksentäyteistä elämää.
Kirja auttaa astumaan tulevaisuuteesi-
valmiina luottamaan Jumalaan ja saamaan siunauksia.
Jumalan kirkkaudeksi ja tarkoituksissa eletty elämä on verratonta.
Tilaa tuote puhelimitse tai verkkosivuilta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Entiset muslimit kertovat, miten he löysivät uskon Kristukseen, -
ja toivovat, että muutkin löytävät totuuden.
Se on ajatus "Jeesus ja ramadan" -kampanjan taustalla.
Sosiaalisessa mediassa lähetetään viiden päivän ajan todistuksia -
ja haastatellaan entisiä muslimeja, joille Jeesus on ilmestynyt.
Niiden jälkeen rukoillaan muslimien puolesta.
Kampanja järjestetään 8.―13. toukokuuta -
islamin pyhän ramadan-kuukauden viimeisellä viikolla.
Seuraamme liittyy nyt Tom Doyle Uncharted Ministries -järjestöstä.
Kiva nähdä. Kerro meille todistusten ja rukousten illoista.
He ovat entisiä muslimeita, jotka ovat tulleet Kristuksen uskoon.
Esitämme heille kysymyksiä.
Emily tiimistänne Jerusalemista ja Josh tiimistämme Dallasista -
kysyvät heiltä, miten he löysivät Kristuksen Iranissa -
tai Irakin Bagdadissa. He kertovat todistuksensa.
He neuvovat lännen kristittyjä, miten tavoittaa muslimeja.
Sitten nämä entiset muslimit johtavat Kristus-ruumiin rukoukseen, -
että Jumala antaa herätyksen muslimien keskuuteen.
Hieno juttu. Miksi tämä on tärkeää islamin pyhässä ramadan-kuussa?
Ramadanin viimeinen viikko on erityisin koko ramadanissa, -
sillä silloin on kohtalon ja voiman yö, niin kuin muslimit sanovat.
Silloin he rukoilevat ja pyytävät ilmestystä.
Islamin jumala on etäinen.
Muslimit huutavat hänen puoleensa ja kaipaavat jotain henkilökohtaista.
Sinä yönä Jeesus useimmin ilmestyy muslimeille unissa.
He etsivät Jumalaa, ja Jeesus vastaa pyyntöön.
Mies valkoisessa puvussa sanoo heille, että Hän rakastaa heitä -
ja kuoli heidän puolestaan ristillä.
Sinä ja vaimosi olette työskennelleet Lähi-idässä vuosikymmeniä.
Muslimitaustaisten uskovien määrä vain kasvaa. - Niin kasvaa.
Aloimme vasta 20 vuotta sitten ymmärtää ilmiötä, -
että Jeesus ilmestyy muslimeille unissa.
He etsivät omaa jumalaansa, ja yhtäkkiä Jeesus ilmestyi heille.
Siitä tuli maailmanlaajuinen pandemia.
Jeesus ilmestyi muslimeille unissa.
He etsivät, menivät nettiin ja katsoivat televisiota ja ohjelmaanne, -
kuuntelivat radiota ja löysivät muita uskovia.
Tämä viikko on heille tärkeä.
Haluamme varmistaa, että peitämme muslimit rukouksilla.
Jumala vastaa niihin.
Ohjelmassa kuullaan todistuksia Kristuksen uskoon tulleilta muslimeilta.
He neuvovat, miten olisi hyvä kertoa muslimeille Jeesuksesta.
Miten katsojamme voivat seurata ohjelmaa ja osallistua?
Se näkyy CBN:n julkaisualustoilla ja Uncharted-järjestön alustoilla.
Katsojat voivat myös käydä sivustolla ifoundthetruth.com -
ja tutustua "Jeesus ja ramadan" -kampanjan vieraisiin tarkemmin.
Heidän todistuksensa ovat kuin nopeatempoisia jännitysromaaneja.
Ne kertovat siitä, miten Jumala pelasti heidät islamista valtakuntaansa.
Tämä on CBN:n, Uncharted- ja ifoundthetruth-järjestöjen -
ja ympäri maailman rukoilevien ihmisten yhteistyötä.
Voitko kertoa nopeasti jostakusta muslimista, joka tuli uskoon?
Mukana ovat Bagdadin pojat. He varttuivat Bagdadissa.
He olivat Saddam Husseinin ystäviä. Hän vieraili perhejuhlissa.
Sodan aikana Saddam joutui pakenemaan.
Isä oli jättänyt pojat. Heillä ei ollut rahaa. He näkivät nälkää Bagdadissa.
Toinen veljistä, 5-vuotias, meni ulos, polvistui ja rukoili: "Jumala, -
jos olet olemassa, ruoki perheeni."
Silloin ohi juoksi amerikkalaissotilas ja kysyi: "Oletko kunnossa?"
Äiti sanoi, ettei heillä ole ruokaa. Pian sotilas toi autolastillisen ruokaa.
Tiedätkö, kuka se juoksija oli? Kenraali Petraeus.
He pelastuivat fyysisesti mutta myöhemmin myös hengellisesti.
Säästetään kertomuksia. Tapahtuma kuulostaa innostavalta.
Kiitos haastattelusta.
Tapahtumaa voi seurata viitenä iltana 8.―13. toukokuuta -
CBN Newsin sosiaalisen median alustoilla ja YouTubessa.
Tulossa: Hän on menestyksekkäimpiä olympiaurheilijoita.
Mikä hänestä on parempaa kuin kulta? Seuraavaksi.
Rehellisiä raportteja, haastatteluja ja analyysejä.
Veteraanitoimittajat David Brody... - Senaatissa puntit ovat tasan.
Jenna Browder. - Uudet tapaukset lienevät Kalifornian muunnosta.
Ben Kennedy. - Nousi 46. presidentiksi.
Pääuutiset politiikan saralta.
Puolustamme heikoimpia ja avuttomimpia.
Faith Nation arki-iltaisin.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hän aloitti globaalin työn, haastatteli maiden johtajia -
ja pyrki presidentiksi.
Hän on vaeltanut elävän Jumalan kanssa.
Pat Robertson esittelee uutuuskirjassaan -
elämäänsä ohjanneita periaatteita.
Opi, miten ne voivat muovata tulevaisuuttasi.
Kun ryhdyt kumppaniksemme, lähetämme sinulle ylistetyn kirjan -
"I have Walked with the Living God". Soita heti.
Vuoden 2021 Super Bowl ei ollut vain amerikkalaista jalkapalloa.
Ottelun yhteydessä näytettiin Toyotan mainos, -
jossa esiintyi menestynyt paraurheilija. Will Dawson jatkaa.
Jessica Longilla on kova urakka. Hän on uinut vasta kaksi vuotta.
Lähestyin maailmanennätyksen haltijaa joka vedolla.
Lopussa sanoin itselleni: "En tullut tänne jäämään toiseksi."
Jessica Long tulee lopun todella vahvasti.
Voittaja selvisi vasta tulostaululta.
Kurotus ratkaisee. Jessica Long voittaa. Paralympialaisten ennätys.
Tiesin voittaneeni.
Jessica Longista tuli vuonna 2004 nuorin paralympialaisten kultamitalisti.
Hän oli 12-vuotias. Hän voitti niissä kisoissa kolme kultaa.
Kilpailua seurasi yli 20 000 ihmistä.
Yritin vetää henkeä. Olin iloinen, että perheeni näki sen.
Halusin tavata heidät.
Jessica syntyi Venäjällä. Hänen jalkojensa alaosissa ei ollut luita.
Hänet adoptoivat siperialaisesta orpokodista Steve ja Beth Long -
Marylandin Baltimoresta.
He näkivät kuvan minusta ja toisesta lapsesta, pojasta.
He kokivat sydämessään, -
että Jumala halusi heidän adoptoivan meidät.
18-vuotiaana Jessican jalat päätettiin amputoida polven alapuolelta.
Se oli ensimmäinen 25 kivuliaasta leikkauksesta.
Sitä ei tarvinnut kertoa minulle. Tiesin, että olin erilainen.
Minulla oli mahtavat vanhemmat, -
jotka opettivat, että Jumalalla on minulle suunnitelma.
Suunnitelma tuntui järkevältä vedessä.
Menimme joka sunnuntai kirkosta isovanhemmille.
Heillä oli uima-allas. Söin äkkiä ollakseni ensimmäisenä vedessä.
Lähdin myös aina viimeisenä.
Jessica liittyi 10-vuotiaana uintijoukkueeseen.
Hän viihtyi vedessä mutta kyseli, miksi Jumala teki hänestä erilaisen.
Olin vihainen. En halunnut kuullakaan Jumalasta.
Leikkauksia oli kolmen kuukauden välein.
Kaikki sanoivat: "Jumala teki sinusta tällaisen." Mietin: "Ei hyvä."
Hän purki vihan kilpailemiseen.
Vuoden 2006 maailmanmestaruus- kisoissa Etelä-Afrikassa -
14-vuotias Jessica voitti yhdeksän kultamitalia.
Hän sai palkintoja ja maailmanlaajuista tunnustusta.
Uimisesta tuli identiteettini.
Vuoden 2008 paralympialaiset menivät alavireisesti.
Minulla oli satasen rintauinnin ME, mutta jäin pronssille.
Kysyin vanhemmiltani: "Rakastatteko minua vielä?" He ihmettelivät.
Pinnallinen suhde Jumalaan antoi tietä uimari-identiteetille.
Koin, että pärjään omillani.
Olin käynyt läpi leikkaukset ja kävelin proteeseilla.
Jalkoihin sattui joka päivä.
En halunnut olla vanhempieni varassa, saati jonkun näkymättömän.
Sain palkintoja. Kävelin punaisella matolla Losissa. Sain sponsoreita.
Kuuden vuoden aikana Jessica voitti yli 50 kultamitalia -
ja teki 18 maailmanennätystä.
Lontoon paralympialaisissa 2012 Jessica tajusi, että jotain puuttui.
Voitin viisi kultamitalia. Elämä oli mahtavaa.
Tein mainoksen Coca-Colan kanssa. Koko ajan oli jotain menossa.
Mutta silti minulla oli tyhjä ja tyytymätön olo. En tiennyt, miksi.
Olin saavuttanut uintiurallani kaiken.
Miten minulla voi olla tyhjä ja tyytymätön olo?
Harjoitellessaan Lontoon kisoihin Jessica oli käynyt raamattupiirissä.
Hän tiesi, että jonkin piti muuttua.
Olin kai väsynyt olemaan vihainen ja kantamaan taakkaa.
Mikään ei tyydyttänyt sieluani. Olin kuullut koko ikäni sanottavan, -
että ainoastaan Jumala voi tuoda täyden tyytyväisyyden.
Kesällä 2013 hän antoi elämänsä Jumalalle.
Sanoin eräälle tutulle naiselle: -
"Haluan antaa Hänelle sydämeni. Haluan rukoilla. En halua epäillä."
Tiedän varmaksi, että annoin itseni Hänelle kokosydämisesti.
Minulle tuli kevyt olo. Koin olevani osa Jumalan perhettä.
Tunnen kiitollisuutta kaikkea kohtaan, mitä olen Jumalalta saanut.
Nykyään Jessica on naimisissa. Hän tähtää Tokion paralympialaisiin.
Hän tähditti Toyotan Super Bowl -mainosta.
Hän on kaikkien aikain menestyneimpiä paraurheilijoita.
Jessica luottaa itseensä. Vielä varmempi hän on identiteetistään.
Identiteettini on Kristuksessa.
Toivottavasti se näkyy minusta ja toiminnastani altaalla.
Tiedän, etten pärjäisi ilman Jumalaa. Uidessa kuvittelen Hänet viereeni.
Käytän edelleen Häneltä saamaani lahjaa.
Elän todeksi tarkoitustani. Uskon, että Hän on minusta ylpeä.
Sanoisin urheilijoille ja muille, jotka tuntevat tyytymättömyyttä, -
ettei mikään ikinä riitä, ainoastaan Jumala riittää.
Se on tosi vaikeaa. Kaikille on oma aikansa, -
mutta Jumala odottaa sinua avosylin ottaakseen sinut perheeseensä.
Hän oppi totuuden. Yksin Jeesus tuo todellisen tyytyväisyyden.
Pysy kanavalla. Palaamme pian.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSLÄHETYS
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Merijalkaväen luutnantista Korean sodassa globaaliin työhön.
Pat Robertson kertoo johdatuksesta joka askelella.
Pat Robertson kertoo uutuuskirjassa "I Have Walked with the Living God" -
uskonvaelluksestaan ja Jumalalle antautumisen vaikutuksista.
Ylistetty kirja opettaa, miten voi saada päivittäin -
suosiota, viisautta ja siunauksen, selviytyä takaiskuista, -
nojautua Jumalaan ja kuulla Jumalan äänen.
Pat kertoo ensi kertaa -
kokemuksistaan liike-elämässä ja politiikan parrasvaloissa.
Opit, miten elämä Jumalan kanssa voi olla riemullista ja täynnä lupauksia.
Saat kirjan, kun ryhdyt CBN:n kumppaniksi.
Soita ruudun numeroon tai käy kotisivuillamme.
Maskit on riisuttu Israelissa. Maa avautuu turisteille toukokuussa.
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin ja Lähi-idän tapahtumiin.
Israelilaiset saavat kulkea ilman maskia ensi kertaa yli vuoteen -
hallinnon kumottua maskipakon.
Koululaiset palaavat lähiopetukseen. Maan koulut on avattu taas kokonaan.
Se tekee hyvää lapsille.
Lasten on hyvä palata normaalirutiineihin, -
tavata kavereita ja jatkaa normaalia kouluarkea.
Israelin rokotuskampanja on ollut maailman tehokkaimpia.
Israel sallii toukokuussa maahan turistit, jos heidät on rokotettu.
Pääministeri Netanjahu vaatii vaaleja poliittisen umpisolmun avaamiseksi.
Hän esittää, että tällä kerralla ei äänestettäisi puoluetta, -
kuten yleensä parlamenttivaaleissa, -
vaan pääministeriä suorassa kansanvaalissa.
Äänestäjät valitsevat pääministerin eikä parlamenttia hajoteta.
Vastustajien mukaan maassa on ollut jo kyllin vaaleja, -
neljät kahdessa vuodessa.
Netanjahu koki tappion, kun hänen kilpailijansa -
saivat vallan parlamentissa uuden hallituksen muodostamiseen asti.
Netanjahulla on aikaa 4. toukokuuta asti muodostaa hallitus.
Panokset Iranin ja Israelin välillä kovenevat.
Iran sanoo väkevöittävänsä nyt 60-prosenttista uraania.
Se on askeleen päässä aselaadusta.
Iran syyttää Israelia iskusta Natanzin ydinlaitokseen.
On hälyttävää, että Iran päätti alkaa väkevöittää uraania 60-prosenttiseksi.
Pidän sitä signaalina Israelille ja suurvalloille siitä, -
etteivät iskut ydinlaitoksiin saa Irania luopumaan aikeistaan.
Iran yrittää parantaa asemaansa Wienin neuvotteluissa.
Wienin ydinsopimusneuvotteluissa on diplomaattien mukaan edetty.
Israel on sanonut, ettei se anna Iranin saada ydinasetta.
Lisää uutisia Jerusalem Dateline -ohjelmassa: cbnnews.com.
Kiitos seurasta. Ensi viikkoon!
Koko tiimin puolesta näkemiin ja Jumalan siunausta.
Suomennos: Marianne Tenetz